ddrg/super_eurlex huggingface dataset:
2000/345/EY: Komission päätös, tehty 22 päivänä toukokuuta 2000, sen päivämäärän vahvistamisesta, jolloin tiettyjen tuotteiden toimittaminen Portugalista Saksaan poltettaviksi voidaan aloittaa päätöksen 98/653/EY 3 artiklan 6 kohdan nojalla (tiedoksiannettu numerolla K(2000) 1367) (ETA:n kannalta merkityksellinen teksti)



Virallinen lehti nro L 121 , 23/05/2000 s. 0009 - 0009



Komission päätös, tehty 22 päivänä toukokuuta 2000, sen päivämäärän vahvistamisesta, jolloin tiettyjen tuotteiden toimittaminen Portugalista Saksaan poltettaviksi voidaan aloittaa päätöksen 98/653/EY 3 artiklan 6 kohdan nojalla (tiedoksiannettu numerolla K(2000) 1367) (ETA:n kannalta merkityksellinen teksti) (2000/345/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY(1), sellaisena kuin se on viimeksi muutettuna direktiivillä 92/118/ETY(2), ottaa huomioon Portugalissa esiintyvän naudan tarttuvan enkefalopatian takia tarpeellisista kiireellisistä suojatoimenpiteistä 18 päivänä marraskuuta 1998 tehdyn komission päätöksen 98/653/EY(3), sellaisena kuin se on viimeksi muutettuna päätöksellä 2000/104/EY(4), ja erityisesti sen 3 artiklan 6 kohdan, sekä katsoo seuraavaa: (1) Päätöksen 98/653/EY 3 artiklan 6 kohdassa edellytetään, että suoritettuaan yhteisön tarkastukset ja ilmoitettuaan asiasta jäsenvaltioille komissio vahvistaa päivämäärän, jolloin kyseisessä artiklassa tarkoitettujen tuotteiden toimittaminen voi alkaa. (2) Komission yksiköiden Saksassa 27 ja 29 päivän helmikuuta 2000 välisenä aikana suorittama tarkastus, jonka tarkoituksena oli erityisesti arvioida päätöksen 98/653/EY 3 artiklan ja liitteen I nojalla tehtäviä eläinlääkärintarkastuksia, osoitti, että vaatimuksia on noudatettu tyydyttävästi, ON TEHNYT TÄMÄN PÄÄTÖKSEN: 1 artikla Vahvistetaan päätöksen 98/653/EY 3 artiklan 6 kohdassa tarkoitetuksi päivämääräksi, jolloin kyseisessä artiklassa tarkoitettujen tuotteiden toimittaminen Saksaan voi alkaa, 22 päivä toukokuuta 2000. 2 artikla Tämä päätös on osoitettu kaikille jäsenvaltioille. Tehty Brysselissä 22 päivänä toukokuuta 2000. Komission puolesta David Byrne Komission jäsen (1) EYVL L 395, 30.12.1989, s. 13. (2) EYVL L 62, 15.3.1993, s. 49. (3) EYVL L 311, 20.11.1998, s. 23. (4) EYVL L 29, 4.2.2000, s. 36.
Neuvoston päätös, tehty 22 päivänä toukokuuta 2000, Jugoslavian liittotasavaltaa koskevista rajoittavista lisätoimenpiteistä hyväksytyn yhteisen kannan 1999/318/YUTP täytäntöönpanosta tehdyn päätöksen 1999/319/YUTP muuttamisesta



Virallinen lehti nro L 122 , 24/05/2000 s. 0007 - 0026



Neuvoston päätös, tehty 22 päivänä toukokuuta 2000, Jugoslavian liittotasavaltaa koskevista rajoittavista lisätoimenpiteistä hyväksytyn yhteisen kannan 1999/318/YUTP täytäntöönpanosta tehdyn päätöksen 1999/319/YUTP muuttamisesta (2000/348/YUTP) EUROOPAN UNIONIN NEUVOSTO, joka ottaa huomioon neuvoston 10 päivänä toukokuuta 1999 hyväksymän yhteisen kannan 1999/318/YUTP(1) Jugoslavian liittotasavaltaa koskevista rajoittavista lisätoimenpiteistä ja erityisesti sen 1 artiklan 1 kohdan yhdessä Euroopan unionista tehdyn sopimuksen 23 artiklan 2 kohdan kanssa, ottaa huomioon neuvoston yhteisen kannan 2000/56/YUTP(2), sekä katsoo seuraavaa: (1) Päätöksen N:o 1999/319/YUTP(3) täytäntöönpanon yhteydessä neuvosto antoi luettelon henkilöistä, joita jäsenvaltioihin tuloa koskevan maahantulokiellon ilmoitetaan koskevan. (2) Tämä luettelo olisi saatettava ajan tasalle, ON TEHNYT TÄMÄN PÄÄTÖKSEN: 1 artikla Korvataan päätöksen 1999/319/YUTP 1 artikla seuraavasti: " 1 artikla Henkilöt, joihin yhteisen kannan 1999/318/YUTP 1 artiklassa tarkoitettua maahantulokieltoa sovelletaan, ovat: >TAULUKON PAIKKA>" 2 artikla Tätä päätöstä noudatetaan päivästä, jona se tehdään. 3 artikla Tämä päätös julkaistaan virallisessa lehdessä. Tehty Brysselissä 22 päivänä toukokuuta 2000. Neuvoston puolesta Puheenjohtaja J. Gama (1) EYVL L 123, 13.5.1999, s. 1, yhteinen kanta sellaisena kuin se on muutettuna yhteisellä kannalla 1999/604/YUTP (EYVL L 236, 7.9.1999, s. 1). (2) EYVL L 21, 26.1.2000, s. 4. (3) EYVL L 123, 13.5.1999, s. 3, päätös sellaisena kuin se on viimeksi muutettuna päätöksellä 1999/612/YUTP (EYVL L 242, 14.9.1999, s. 32).
Neuvoston päätös, tehty 9 päivänä toukokuuta 2000, työntekijöiden vapaan liikkuvuuden neuvoa-antavan komitean Luxemburgin varsinaisten jäsenten ja varajäsenten nimeämisestä työntekijöiden ja työnantajien ryhmään



Virallinen lehti nro C 139 , 18/05/2000 s. 0002 - 0002



Neuvoston päätös, tehty 9 päivänä toukokuuta 2000, työntekijöiden vapaan liikkuvuuden neuvoa-antavan komitean Luxemburgin varsinaisten jäsenten ja varajäsenten nimeämisestä työntekijöiden ja työnantajien ryhmään (2000/C 139/02) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon työntekijöiden vapaasta liikkuvuudesta yhteisön alueella 15 päivänä lokakuuta 1968 annetun neuvoston asetuksen (ETY) N:o 1612/68(1) ja erityisesti sen 26 ja 27 artiklan, sekä katsoo seuraavaa: Neuvosto on 17 päivänä joulukuuta 1999 tekemällään päätöksellä(2) nimennyt työntekijöiden vapaan liikkuvuuden neuvoa-antavan komitean jäsenet ja varajäsenet 17 päivästä joulukuuta 1999 alkaneeksi ja 16 päivänä joulukuuta 2001 päättyväksi toimikaudeksi Luxemburgin työntekijä- ja työnantajajärjestöjen edustajia lukuun ottamatta. Luxemburgin hallituksen esittämä tiedonanto on otettava huomioon, ON PÄÄTTÄNYT SEURAAVAA: 1 artikla Nimetään seuraavat henkilöt työntekijöiden vapaan liikkuvuuden neuvoa-antavan komitean jäseniksi ja varajäseniksi 2 päivänä toukokuuta 2000 alkavaksi ja 16 päivänä joulukuuta 2001 päättyväksi toimikaudeksi: 1. TYÖNTEKIJÄJÄRJESTÖJEN EDUSTAJAT a) Varsinaiset jäsenet A. DE MATTEIS D. GEORGES b) Varajäsenet E. DIAS 2. TYÖNANTAJAJÄRJESTÖJEN EDUSTAJAT a) Varsinaiset jäsenet P. BLEY M. SAUBER b) Varajäsenet CH. BERTRAND-SCHAUL 2 artikla Tämä päätös julkaistaan tiedoksi Euroopan yhteisöjen virallisessa lehdessä. Tehty Brysselissä 2 päivänä toukokuuta 2000. Neuvoston puolesta Puheenjohtaja J. Coelho (1) EYVL L 257, 18.10.1968, s. 2. (2) EYVL C 4, 7.1.2000, s. 1.
2000/341/EY: Neuvoston päätös, tehty 8 päivänä toukokuuta 2000, alueiden komitean itävaltalaisen varajäsenen nimeämisestä



Virallinen lehti nro L 118 , 19/05/2000 s. 0048 - 0048



Neuvoston päätös, tehty 8 päivänä toukokuuta 2000, alueiden komitean itävaltalaisen varajäsenen nimeämisestä (2000/341/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1), sekä katsoo, että alueiden komiteassa on vapautunut varajäsenen paikka Siegfried Gasserin erottua, mikä on annettu neuvostolle tiedoksi 15 päivänä maaliskuuta 2000, ja ottaa huomioon Itävallan hallituksen ehdotuksen, ON PÄÄTTÄNYT SEURAAVAA: Ainoa artikla Nimetään Manfred Dörler alueiden komitean varajäseneksi Siegfried Gasserin tilalle tämän jäljellä olevaksi toimikaudeksi eli 25 päivään tammikuuta 2002 saakka. Tehty Brysselissä 8 päivänä toukokuuta 2000. Neuvoston puolesta Puheenjohtaja J. Pina Moura (1) EYVL L 28, 4.2.1998, s. 19.
2000/338/EY: Komission päätös, tehty 13 päivänä huhtikuuta 2000, luettelosta kolmansista maista, joista jäsenvaltiot sallivat lihavalmisteiden tuonnin, tehdyn päätöksen 97/222/EY muuttamisesta (tiedoksiannettu numerolla K(2000) 1016) (ETA:n kannalta merkityksellinen teksti)



Virallinen lehti nro L 117 , 18/05/2000 s. 0032 - 0037



Komission päätös, tehty 13 päivänä huhtikuuta 2000, luettelosta kolmansista maista, joista jäsenvaltiot sallivat lihavalmisteiden tuonnin, tehdyn päätöksen 97/222/EY muuttamisesta (tiedoksiannettu numerolla K(2000) 1016) (ETA:n kannalta merkityksellinen teksti) (2000/338/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna neuvoston direktiivillä 97/79/EY(2), ja erityisesti sen 21 a ja 22 artiklan, sekä katsoo seuraavaa: (1) Komission päätöksessä 97/222/EY(3), sellaisena kuin se on muutettuna päätöksellä 1999/62/EY(4), säädetään luettelosta kolmansista maista, joista jäsenvaltiot sallivat lihavalmisteiden tuonnin. (2) Luetteloa olisi päivitettävä viejämaiden terveystilanteen huomioon ottamiseksi, Brasilian maakoodi olisi näin ollen oikaistava. Koska klassista sikaruttoa esiintyy eräissä Tsekin osissa, olisi lisäksi edellytettävä luonnonvaraisista sioista saadun lihan lämpökäsittelyä 70 celsiusasteessa; sama 70 celsiusasteen lämpökäsittely olisi edellytettävä myös Jugoslaviasta tulevan lihan osalta, jotta varmistetaan yhdenmukaisuus yhteisön eläinten terveyttä koskevien sääntöjen kanssa. (3) Päätös 97/222/EY olisi muutettava vastaavasti. (4) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 97/222/EY liite seuraavasti: 1) Korvataan I osa tämän päätöksen liitteessä olevalla I osalla. 2) Korvataan II osa tämän päätöksen liitteessä olevalla II osalla. 2 artikla Tämä päätös on osoitettu kaikille jäsenvaltioille. Tehty Brysselissä 13 päivänä huhtikuuta 2000. Komission puolesta David Byrne Komission jäsen (1) EYVL L 302, 31.12.1972, s. 28. (2) EYVL L 24, 30.1.1998, s. 31. (3) EYVL L 89, 4.4.1997, s. 39. (4) EYVL L 20, 27.1.1999, s. 27. LIITE I OSA II-III osassa lueteltuja maita koskeva aluejako >TAULUKON PAIKKA> II OSA Kolmannet maat tai niiden osat, joista saa tuoda lihavalmisteita Euroopan yhteisöön >TAULUKON PAIKKA>
2000/343/EY: Komission päätös, tehty 2 päivänä toukokuuta 2000, luettelosta keinosiemennysasemista, jotka on hyväksytty kolmansista maista yhteisöön tapahtuvaa naudansukuisten kotieläinten siemennesteen vientiä varten, tehdyn päätöksen 93/693/ETY muuttamisesta (tiedoksiannettu numerolla K(2000) 1142) (ETA:n kannalta merkityksellinen teksti)



Virallinen lehti nro L 119 , 20/05/2000 s. 0036 - 0037



Komission päätös, tehty 2 päivänä toukokuuta 2000, luettelosta keinosiemennysasemista, jotka on hyväksytty kolmansista maista yhteisöön tapahtuvaa naudansukuisten kotieläinten siemennesteen vientiä varten, tehdyn päätöksen 93/693/ETY muuttamisesta (tiedoksiannettu numerolla K(2000) 1142) (ETA:n kannalta merkityksellinen teksti) (2000/343/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten pakastetun siemennesteen kaupassa ja tuonnissa 14 päivänä kesäkuuta 1988 annetun neuvoston direktiivin 88/407/ETY(1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 9 artiklan 1 kohdan, sekä katsoo seuraavaa: (1) Komission päätöksessä 93/693/EY(2), sellaisena kuin se on viimeksi muutettuna päätöksellä 2000/31/EY(3), vahvistetaan luettelo keinosiemennysasemista, jotka on hyväksytty kolmansista maista yhteisöön tapahtuvaa naudansukuisten kotieläinten siemennesteen vientiä varten. (2) Uuden-Seelannin ja Sveitsin toimivaltaiset eläinlääkintäviranomaiset ovat toimittaneet pyynnöt keinosiemennysasemien, jotka on hyväksytty yhteisöön tapahtuvaa naudansukuisten kotieläinten siemennesteen vientiä varten, luettelon täyttämisestä. (3) Komissio on saanut Uudelta-Seelannilta ja Sveitsiltä takeet direktiivin 88/407/ETY 9 artiklassa esitettyjen vaatimusten noudattamisesta. (4) Tämän vuoksi on tarpeen muuttaa Uuden-Seelannin ja Sveitsin hyväksyttyjen asemien luetteloa. (5) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Lisätään seuraavat kaksi keinosiemennysasemaa päätöksen 93/693/EY liitteessä oleviin Uutta-Seelantia ja Sveitsiä koskeviin vastaaviin luetteloihin: >TAULUKON PAIKKA> 2 artikla Tämä päätös on osoitettu kaikille jäsenvaltioille. Tehty Brysselissä 2 päivänä toukokuuta 2000. Komission puolesta David Byrne Komission jäsen (1) EYVL L 194, 22.7.1988, s. 10. (2) EYVL L 320, 22.12.1993, s. 35. (3) EYVL L 11, 15.1.2000, s. 48.
Neuvoston päätös, tehty 2 päivänä toukokuuta 2000, sisämarkkinoilla toimivan yhdenmukaistamisviraston (tavaramerkit ja mallit) pääjohtajan nimittämisestä



Virallinen lehti nro C 139 , 18/05/2000 s. 0001 - 0001



Neuvoston päätös, tehty 2 päivänä toukokuuta 2000, sisämarkkinoilla toimivan yhdenmukaistamisviraston (tavaramerkit ja mallit) pääjohtajan nimittämisestä (2000/C 139/01) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon yhteisön tavaramerkistä 20 päivänä joulukuuta 1993 annetun neuvoston asetuksen (EY) N:o 40/94(1) ja erityisesti sen 120 artiklan 1 ja 2 kohdan, ottaa huomioon sisämarkkinoilla toimivan yhdenmukaistamisviraston (tavaramerkit ja mallit) pääjohtajan nimittämisestä 16 päivänä kesäkuuta 1994 tehdyn neuvoston päätöksen(2), ottaa huomioon sisämarkkinoilla toimivan yhdenmukaistamisviraston (tavaramerkit ja mallit) pääjohtajan nimittämisestä uudeksi toimikaudeksi 3 päivänä joulukuuta 1998 tehdyn neuvoston päätöksen(3), ottaa huomioon sisämarkkinoilla toimivan yhdenmukaistamisviraston (tavaramerkit ja mallit) hallintoneuvoston 6 päivänä maaliskuuta 2000 esittämät ehdokkaat, ON PÄÄTTÄNYT SEURAAVAA: Ainoa artikla Nimitetään Wubbo de BOER, syntynyt 27 päivänä toukokuuta 1948, sisämarkkinoilla toimivan yhdenmukaistamisviraston (tavaramerkit ja mallit) pääjohtajaksi 1 päivästä lokakuuta 2000 30 päivään syyskuuta 2005. Tehty Brysselissä 2 päivänä toukokuuta 2000. Neuvoston puolesta Puheenjohtaja J. Coelho (1) EYVL L 11, 14.1.1994, s. 1, asetus sellaisena kuin se on muutettuna asetuksella (EY) N:o 3288/94 (EYVL L 349, 31.12.1994, s. 83). (2) EYVL C 314, 25.11.1995, s. 1. (3) EYVL C 409, 30.12.1998, s. 1.
Neuvoston päätös, tehty 22 päivänä kesäkuuta 2000, kaksikäyttötuotteiden viennin valvontaa koskevasta yhteisestä toiminnasta tehdyn päätöksen 94/942/YUTP kumoamisesta



Virallinen lehti nro L 159 , 30/06/2000 s. 0218 - 0218



Neuvoston päätös, tehty 22 päivänä kesäkuuta 2000, kaksikäyttötuotteiden viennin valvontaa koskevasta yhteisestä toiminnasta tehdyn päätöksen 94/942/YUTP kumoamisesta (2000/402/YUTP) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 13 artiklan, sekä katsoo seuraavaa: (1) Neuvosto teki 19 päivänä joulukuuta 1994 päätöksen 94/942/YUTP kaksikäyttötuotteiden viennin valvontaa koskevasta yhteisestä toiminnasta(1) osana kaksikäyttötuotteiden viennin valvontaa koskevaa yhdistettyä järjestelmää, johon kuului myös kaksikäyttötuotteiden vientiä koskevan yhteisön valvontajärjestelmän käyttöön ottamisesta 19 päivänä joulukuuta 1994 annettu neuvoston asetus (EY) N:o 3381/94(2) (2) Asetuksen (EY) N:o 3381/94 19 artiklan 5 kohdan mukaisen tarkastelun perusteella ja ottaen huomioon Euroopan yhteisöjen tuomioistuimen oikeuskäytäntö(3) on päätetty, että tällaisen järjestelmän olisi perustuttava yksinomaan Euroopan yhteisön säädökseen. (3) Neuvosto antoi 22 päivänä kesäkuuta 2000 asetuksen (EY) N:o 1334/2000 kaksikäyttötuotteiden ja -teknologian vientiä koskevan yhteisön valvontajärjestelmän käyttöönottamisesta(4). (4) Tämän vuoksi on aiheellista kumota päätös 94/942/YUTP, ON PÄÄTTÄNYT SEURAAVAA: 1 artikla Kumotaan päätös 94/942/YUTP. Kuitenkin päätöksen 94/942/YUTP asianomaisia määräyksiä sovelletaan edelleen niihin vientilupaa koskeviin hakemuksiin, jotka on tehty ennen asetuksen (EY) N:o 1334/2000 voimaantuloa. 2 artikla Tämä päätös julkaistaan Euroopan yhteisöjen virallisessa lehdessä. 3 artikla Tämä päätös tulee voimaan päivänä, jona se hyväksytään. Tehty Luxemburgissa 22 päivänä kesäkuuta 2000. Neuvoston puolesta Puheenjohtaja J. Sócrates (1) EYVL L 367, 31.12.1994, s. 8, päätös sellaisena kuin se on viimeksi muutettuna päätöksellä 2000/243/YUTP, EYVL L 82, 1.4.2000, s. 1. (2) EYVL L 367, 31.12.1994, s. 1, asetus sellaisena kuin se on muutettuna asetuksella (EY) N:o 837/95, EYVL L 90, 21.4.1995, s. 1. (3) 17 päivänä lokakuuta 1995 annetut tuomiot C-70/94 ([1995] Kok. I-3189) ja C-83/94 ([1995] Kok. I-3231) ja 14 päivänä tammikuuta 1997 annettu tuomio C-124/95 ([1997] Kok. I-0081). (4) Ks. tämän virallisen lehden s. 1.
2000/384/EY, EHTY: Neuvoston ja komission päätös, tehty 19 päivänä huhtikuuta 2000, Euroopan yhteisöjen ja niiden jäsenvaltioiden sekä Israelin valtion välisen assosioinnin perustavan Euro-Välimeri-sopimuksen tekemisestä



Virallinen lehti nro L 147 , 21/06/2000 s. 0001 - 0002



Neuvoston ja komission päätös, tehty 19 päivänä huhtikuuta 2000, Euroopan yhteisöjen ja niiden jäsenvaltioiden sekä Israelin valtion välisen assosioinnin perustavan Euro-Välimeri-sopimuksen tekemisestä (2000/384/EY, EHTY) EUROOPAN UNIONIN NEUVOSTO ja EUROOPAN YHTEISÖJEN KOMISSIO, jotka ottavat huomioon Euroopan hiili- ja teräsyhteisön perustamissopimuksen ja erityisesti sen 95 artiklan, ottavat huomioon Euroopan yhteisön perustamissopimuksen ja erityisesti sen 310 artiklan yhdessä 300 artiklan 2 kohdan ensimmäisen alakohdan toisen lauseen kanssa, ja sen 310 artiklan 3 kohdan toisen alakohdan, ottavat huomioon komission ehdotuksen, ovat kuulleet neuvoa-antavaa komiteaa ja neuvoston yksimielisen puoltavan lausunnon mukaisesti, ottavat huomioon Euroopan parlamentin puoltavan lausunnon(1), sekä katsovat seuraavaa: olisi hyväksyttävä Brysselissä 20 päivänä marraskuuta 1995 allekirjoitettu Euroopan yhteisöjen ja niiden jäsenvaltioiden sekä Israelin valtion välisen assosioinnin perustava Euro-Välimeri-sopimus, OVAT PÄÄTTÄNEET SEURAAVAA: 1 artikla Hyväksytään Euroopan yhteisön ja Euroopan hiili- ja teräsyhteisön puolesta Euroopan yhteisöjen ja niiden jäsenvaltioiden sekä Israelin valtion välisen assosioinnin perustava Euro-Välimeri-sopimus, siihen liitetyt pöytäkirjat sekä päätösasiakirjaan liitetty julistus. Ensimmäisessä alakohdassa tarkoitetut tekstit liitetään tähän päätökseen. 2 artikla 1. Päätöksen yhteisön kannasta assosiointineuvostossa ja assosiointikomiteassa tekee komission ehdotuksesta neuvosto tai tarvittaessa komissio toimien kulloinkin Euroopan yhteisön ja Euroopan hiili- ja teräsyhteisön perustamissopimusten asiaa koskevien määräysten mukaisesti. 2. Neuvoston puheenjohtaja johtaa sopimuksen 68 artiklan mukaisesti assosiointineuvostoa ja esittää siellä yhteisön kannan. Neuvoston puheenjohtajavaltion edustaja johtaa assosiointikomiteaa sopimuksen 71 artiklan mukaisesti ja esittää siellä yhteisön kannan. 3 artikla Neuvoston puheenjohtaja suorittaa Euroopan yhteisön puolesta sopimuksen 85 artiklassa määrätyn tiedoksiannon. Komission puheenjohtaja suorittaa kyseisen tiedoksiannon Euroopan hiili- ja teräsyhteisön puolesta. Tehty Brysselissä 19 päivänä huhtikuuta 2000. Neuvoston puolesta Puheenjohtaja L. Capoulas Santos Komission puolesta Puheenjohtaja R. Prodi (1) EYVL C 78, 18.3.1996, s. 12.
2000/380/EY: Komission päätös, tehty 29 päivänä toukokuuta 2000, luvan antamisesta Itävallan tasavallalle suorittaa vain kaksi sikatuotantoa koskevaa tilastotietojen keruuta vuodessa (tiedoksiannettu numerolla K(2000) 1396) (ETA:n kannalta merkityksellinen teksti) (Ainoastaan saksankielinen teksti on todistusvoimainen)



Virallinen lehti nro L 139 , 10/06/2000 s. 0039 - 0039



Komission päätös, tehty 29 päivänä toukokuuta 2000, luvan antamisesta Itävallan tasavallalle suorittaa vain kaksi sikatuotantoa koskevaa tilastotietojen keruuta vuodessa (tiedoksiannettu numerolla K(2000) 1396) (Ainoastaan saksankielinen teksti on todistusvoimainen) (ETA:n kannalta merkityksellinen teksti) (2000/380/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sikatuotantoa koskevien tilastotietojen keruusta 1 päivänä kesäkuuta 1993 annetun neuvoston direktiivin 93/23/ETY(1), sellaisena kuin se on viimeksi muutettuna direktiivillä 97/77/EY(2), ja erityisesti sen 1 artiklan 4 kohdan, sekä katsoo seuraavaa: (1) Itävallan tasavalta on esittänyt asianmukaiset menetelmäkuvaukset, joiden avulla voidaan turvata tuotantoarvioiden laatu direktiivin 93/23/ETY mukaisesti. (2) On syytä antaa tälle jäsenvaltiolle lupa suorittaa vain kaksi tilastotietojen keruuta vuodessa kuuden kuukauden välein touko-/kesäkuussa ja marras-/joulukuussa, ON TEHNYT TÄMÄN PÄÄTÖKSEN: 1 artikla Itävallan tasavallalle on neuvoston direktiivin 93/23/ETY 1 artiklan 4 kohdan mukaisesti annettu lupa suorittaa vain kaksi tilastotietojen keruuta vuodessa kuuden kuukauden välein touko-/kesäkuussa ja marras-/joulukuussa. 2 artikla Tämä päätös on osoitettu Itävallan tasavallalle. Tehty Brysselissä 29 päivänä toukokuuta 2000. Komission puolesta Pedro Solbes Mira Komission jäsen (1) EYVL L 149, 21.6.1993, s. 1. (2) EYVL L 10, 16.1.1998, s. 28.
Neuvoston päätös, tehty 5 päivänä kesäkuuta 2000, ammatillisen koulutuksen neuvoa-antavan komitean jäsenten nimeämisestä



Virallinen lehti nro C 165 , 15/06/2000 s. 0001 - 0003



Neuvoston päätös, tehty 5 päivänä kesäkuuta 2000, ammatillisen koulutuksen neuvoa-antavan komitean jäsenten nimeämisestä (2000/C 165/01) EUROOPAN UNION IN NEUVOSTO, joka ottaa huomioon Euroopan yhteisön perustamissopimuksen, ottaa huomioon ammatillisen koulutuksen neuvoa-antavan komitean säännöistä 18 päivänä joulukuuta 1963 annetun neuvoston päätöksen(1), ottaa huomioon jäsenvaltioiden hallitusten neuvostolle esittämät ehdokasluettelot, sekä katsoo seuraavaa: (1) Neuvosto on tehnyt 2 päivänä huhtikuuta 1963 päätöksen yhteisen ammatillista koulutusta koskevan politiikan toteuttamisen yleisperiaatteista(2) ja erityisesti sen neljännestä periaatteesta. (2) Neuvosto on 16. maaliskuuta 1998 tekemällään päätöksellä(3) nimennyt ammatillisen koulutuksen neuvoa-antavan komitean varsinaiset jäsenet ja varajäsenet 16 päivästä maaliskuuta 1998 15 päivään maaliskuuta 2000. (3) On aiheellista nimetä ammatillisen koulutuksen neuvoa-antavan komitean varsinaiset jäsenet ja varajäsenet kahden vuoden toimikaudeksi, ON PÄÄTTÄNYT SEURAAVAA: 1 artikla Nimetään seuraavat henkilöt ammatillisen koulutuksen neuvoa-antavan komitean vasinaisiksi jäseniksi ja varajäseniksi 5 päivänä kesäkuuta alkavaksi ja 4 päivänä kesäkuuta 2002 päättyväksi toimikaudeksi: I. HALLITUSTEN EDUSTAJAT a) Varsinaiset jäsenet >TAULUKON PAIKKA> b) Varajäsenet >TAULUKON PAIKKA> II. TYÖNTEKIJÖIDEN EDUSTAJAT a) Varsinaiset jäsenet >TAULUKON PAIKKA> b) Varajäsenet >TAULUKON PAIKKA> III. TYÖNANTAJIEN EDUSTAJAT a) Varsinaiset jäsenet >TAULUKON PAIKKA> b) Varajäsenet >TAULUKON PAIKKA> 2 artikla Tämä päätös julkaistaan tiedoksi Euroopan yhteisöjen virallisessa lehdessä. Tehty Luxemburgissa 5 päivänä kesäkuuta 2000. Neuvoston puolesta Puheenjohtaja J. Moura Pina (1) EYVL 190, 30.12.1963, s. 3090, muutettu 9. huhtikuuta 1968 tehdyllä päätöksellä (EYVL L 91, 12.4.1968, s. 26). (2) EYVL 63, 20.4.1963, s. 1338. (3) EYVL C 99, 16.3.1998, s. 4.